(b)

na podlagi okvira, vzpostavljenega na prvi revizijski konferenci, prispeva k oblikovanju soglasja za uspešen izid druge revizijske konference, in se med drugim zavzema za naslednje ključne zadeve: (i) potrditev splošnega značaja prepovedi kemičnega orožja, kakor ga opredeljuje splošno merilo namena, in sicer s: — potrjevanjem načela, da se prepovedi iz Konvencije nanašajo na vse toksične kemikalije, razen v primerih, ko ima določena kemikalija namen, ki ga Konvencija ne prepoveduje, s tem namenom pa so združljive tudi ustrezne vrste in količine, ter se tako upoštevajo premiki v znanosti in tehnologiji po prvi revizijski konferenci, — z opozarjanjem na obveznosti držav pogodbenic, da v svoji nacionalni zakonodaji o izvajanju in pri svojih upravnih izvršilnih praksah ustrezno upoštevajo splošno merilo namena, — z opozarjanjem na obveznost držav pogodbenic, da prijavljajo sredstva za obvladovanje nemirov; (ii) potrditev obveznosti držav, ki imajo kemično orožje, da to uničijo v rokih iz CWC, in sicer z: — izrazi zadovoljstva nad napredkom, ki so ga dosegle države, ki imajo kemično orožje, pri prizadevanjih, da bi pravočasno izpolnile obveznosti, obenem pa jih je treba spodbuditi k odpravljanju zamud pri uničevanju, — z izpostavljanjem pomena sistematičnega preverjanja stanja pri uničevanju kemičnega orožja s stalnimi inšpekcijskimi pregledi na licu mesta, — ocenami napredka pri uničevanju kemičnega orožja, med drugim ob upoštevanju obiskov predstavnikov Izvršilnega sveta v skladu s sklepom, sprejetim na 11. zasedanju Konference držav pogodbenic, — opozarjanjem na odgovornost organov, ki oblikujejo ustrezne politike, da ob pravem času razmišljajo o spoštovanju rokov za uničenje s strani držav pogodbenic; (iii) nadaljnja okrepitev sistema preverjanja dejavnosti, ki jih Konvencija ne prepoveduje, z namenom krepitve zaupanja v neširjenje kemičnega orožja in nadaljnjega spodbujanja sodelovanja z industrijo, in sicer z: — nenehnim ozaveščanjem vladnih organov, industrije, akademskega sveta in nevladnih organizacij o prepovedih iz Konvencije, — opozarjanjem na potrebo po večjem številu inšpekcijskih pregledov v drugih kemičnih proizvodnih obratih (OCPF) in ponekod po boljši učinkovitosti sistema pri čemer bi prednost morali imeti obrati, ki so za Konvencijo velikega pomena ter po kakovostnejših izjavah držav pogodbenic o obratih OCPF; (iv) izvajanje določb Konvencije o posvetovanjih, sodelovanju in ugotavljanju dejstev, zlasti o izrednih inšpekcijskih pregledih, ki ostajajo nepogrešljivo dostopen instrument ter pomenijo učinkovit in uporaben pripomoček sistema preverjanja v okviru OPCW; poudarek na pravici držav pogodbenic, da zahtevajo izreden inšpekcijski pregled brez predhodnih posvetovanj; in spodbujanje samodejne uporabe tega mehanizma, kjer je to primerno; (v) razvoj posebej prilagojenih strategij za doseganje vsesplošne uporabe CWC, zlasti kar zadeva Bližnji vzhod, med drugim z organizacijo regionalnih delavnic na zadevnih območjih; (vi) nenehno izboljševanje nacionalnih izvedbenih ukrepov in opozarjanje na dejstvo, da je ravnanje, v celoti skladno s členom VII, ključni dejavnik sedanje in prihodnje učinkovitosti režima CWC, med drugim s: — pomočjo, ponujeno državam pogodbenicam, ki so je potrebne, kakor kažejo skupni ukrepi Evropske unije; in — krepitvijo nacionalnega nadzora izvoza, ki je nujen za preprečevanje dostopnosti kemičnega orožja; (vii) skrb za zmogljivosti OPCW, potrebne za zagotavljanje pomoči in zaščite; (viii) spodbujanje mednarodnega sodelovanja v skladu z določbami Konvencije, zlasti prispevanje k dejavnostim OPCW za krepitev zmogljivosti v državah pogodbenicah prek razvoja njihove kemične industrije in trgovine; (ix) začetek ukrepanja, da bi se OPCW po opravljenem uničenju vsega kemičnega orožja lahko ustrezno posvetila ostalim dejavnostim, zlasti vlogi, ki jo ima pri neširjenju orožja; (x) izpolnjevanje obveznosti iz resolucij Varnostnega sveta Združenih narodov 1540 (2004) in 1673 (2006), zlasti kar zadeva poziv k praktičnemu sodelovanju med OPCW in Odborom ZN iz Resolucije 1540, pa tudi drugimi forumi, v prizadevanjih za odpravljanje nevarnosti, da bi bilo kemično orožje pridobljeno in uporabljeno v teroristične namene, vključno z možnostjo dostopa teroristov do materiala, opreme in znanja, ki bi se lahko uporabili pri razvoju in proizvodnji kemičnega orožja; (xi) programi globalnega partnerstva v okviru G8 za preprečevanje širjenja orožja in materialov za množično uničevanje, in sicer s podporo razoroževanju, nadzoru in varovanju občutljivega materiala, objektov in naprav ter strokovnega znanja.